CELEX: 32011D0895
Language: lv
Date: 2011-12-19 00:00:00
Title: Padomes Lēmums Nr. 895/2011/ES ( 2011. gada 19. decembris ), ar ko Lēmumu 2002/546/EK groza attiecībā uz tā piemērošanas termiņu

29.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 345/17
            
         PADOMES LĒMUMS Nr. 895/2011/ES
   (2011. gada 19. decembris),
   ar ko Lēmumu 2002/546/EK groza attiecībā uz tā piemērošanas termiņu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 349. pantu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   ņemot vērā Eiropas Parlamenta atzinumu (1),
   saskaņā ar īpašu likumdošanas procedūru,
   tā kā:
   
               (1)
            
            
               Ar Padomes Lēmumu 2002/546/EK (2) Spānijai ir atļauts līdz 2011. gada 31. decembrim dažiem ražojumiem, ko ražo Kanāriju salās, noteikt atbrīvojumus no nodokļa, kas pazīstams kā “Arbitrio sobre las Importaciones y Entregas de Mercancías en las islas Canarias” (turpmāk “AIEM nodoklis”), vai tā samazinājumus. Minētā lēmuma pielikumā ir sniegts to ražojumu saraksts, kuriem var piemērot atbrīvojumus no AIEM nodokļa vai tā samazinājumus. Vietējā ražojuma un pārējiem ražojumiem piemērojamā nodokļa starpība atkarībā no ražojuma veida nedrīkst pārsniegt attiecīgi 5, 15 vai 25 %.
            
         
               (2)
            
            
               Ir pamatoti pagarināt Lēmuma 2002/546/EK piemērošanas termiņu par diviem gadiem, jo galvenie elementi, kas ir ar minēto lēmumu piešķirtās atļaujas pamatā, nav mainījušies. Šajā sakarā Komisija 2008. gada 28. augusta ziņojumā Padomei par īpašas kārtības piemērošanu attiecībā uz Kanāriju salās piemērojamo AIEM nodokli ir apstiprinājusi, ka AIEM nodoklis darbojas apmierinoši un ka nav vajadzīgi nekādi grozījumi Lēmumā 2002/546/EK.
            
         
               (3)
            
            
               Turklāt ziņojumā, ko Komisija saņēma no Spānijas iestādēm, ir apstiprināts, ka ir saglabājušies nelabvēlīgie faktori, kas bija pamatā atļaujai piemērot pilnīgu atbrīvojumu no AIEM nodokļa vai tā samazinājumu attiecībā uz vairākiem Kanāriju salās ražotiem ražojumiem.
            
         
               (4)
            
            
               Lēmums 2002/546/EK būtu attiecīgi jāgroza,
            
         IR PIEŅĒMUSI ŠO LĒMUMU.
   1. pants
   Lēmuma 2002/546/EK 1. panta 1. punkta pirmajā teikumā vārdkopu “2011. gada 31. decembris” aizstāj ar vārdkopu “2013. gada 31. decembris”.
   2. pants
   Šis lēmums stājas spēkā tā pieņemšanas dienā.
   3. pants
   Šis lēmums ir adresēts Spānijas Karalistei.
   
      Briselē, 2011. gada 19. decembrī
      
         
            Padomes vārdā –
         
            priekšsēdētājs
         
         M. KOROLEC
      
   
   
      (1)  2011. gada 1. decembra atzinums (Oficiālajā Vēstnesī vēl nav publicēts).
   
      (2)  OV L 179, 9.7.2002., 22. lpp.